钦定古今图书集成/历象汇编/乾象典/第095卷 > 《周礼》 > 《秋官》
## 钦定古今图书集成/历象汇编/乾象典/第095卷 > 《周礼》 > 《秋官》

《司烜氏》，下士六人、徒十有二人。

〈订义〉郑康成曰：“烜，火也，读如‘卫侯毁’之‘毁’。　《易氏》曰：‘掌明水火，而其官谓之司烜者，取《大易》‘日以烜之之义。盖万物形成于地，精成于天，月愬日之光，其本皆出于日故也’’。”　王氏《详说》曰：“司爟、司烜皆掌火，一事而二官，何也？”曰：“有国火，有民火，司爟所掌，谓民咸从之。其民火欤，司烜所掌，以共祭祀明烛。其国火欤然行于民，未”尝不本于国，故《司爟》曰：“四时变国火，以救时疾。”行之于国，未尝不用之于民，故《司烜》曰：“中春以木铎修火禁于国中。”

掌以《夫遂》取明火于日，以鉴取明水于月。

〈订义〉郑司农曰：“夫，发声。”　陆氏曰：“夫，道也。是以谓之夫。大夫能遂事，故谓之遂。”　郑康成曰：“夫遂，阳遂也；鉴，镜属，取水者也。世谓之方诸。”　贾氏曰：“以取火于日名阳遂，犹取火于木为木燧也。”　郑锷曰：“取明水于月者谓之鉴，亦谓之方诸。其实皆鉴也。”

陆氏曰：夫“遂” 以义言，《鉴》以体言，互相备也　。《郑》

锷曰：“水生于坎之阳，而为阳中之阴，火虽生于离之阴，而为阴中之阳。王者向明而治，皆以阳为主，故尊明火为先　。” 《易》氏曰：“日阳之精，月阴之精。离为日为火为电者，火之气也；坎为月为水、为云者，水之气也。水火以气而升降，日月之精薄之，则夫遂可以召阳而为火，鉴可以召阴而为水，所以谓之明水火，言取于” 日月，而非人力之所能致，明之至也　。郑锷曰：“或谓鉴遂之齐，同用金锡之半，可以取水，亦可以取火，何也？盖金锡半者，阴阳之杂，用诸昼则阳气应之而为火，用诸夜则阴气应之而为水。”

以共祭祀之明齍、明烛。共明水。

〈订义〉郑锷曰：“明水火，所以共祭祀之明齍、明烛及明水也。用是水以滫齍盛则曰明齍，用是火以照烛则曰明烛。五齐三酒，所尚者明水，取于月中之水以共之。《记》曰：‘其谓之明水也，由主人之洁著此水也’。谓此耳。”　王氏详说曰：“凶事所用之物谓之明，所谓明器、明弓矢是也。吉事所用之物亦谓之明，所谓明水、明火是也。”先郑失于明水之说，后郑亦失之。《郊特牲》曰：“明水者，神明之也。谓主人之洁著此水也。著，成也。主人之洁，则此水乃成矣。以阴镜取水于月之中，其可多得乎？且祭有明水，又有元酒，元酒取于潢污行潦之水而为之，则是降于明水矣。郁齐配以明水，三酒配以元酒，此《郊特牲》所谓明水涗齐，贵新也”，凡涗，新之也。是知明水所用

止于斯二者而已。先郑以为“《明水》滫涤粢盛黍稷” ，是不读《泂酌》之诗也。《泂酌》之诗曰：“可以濯罍，可以餴饎” ，夫岂明水哉！后郑谓明水以为元酒，是不读《礼运》也。《礼运》曰：“元酒在室，醴盏在户，粢醍在堂，澄酒在下” ，夫岂明水之为元酒哉？共明水火者，司烜也；执明水火而号祝者，大祝也；奉明水火者，大司寇也。共而后祝之，祝而后奉之，其序如此　。王昭禹曰：“祭祀必取明水火者，以物言之，则得阴阳之洁气也；以道言之，则洁而清明，乃可以承祭祀也。”

凡邦之大事，共坟烛庭燎。

〈订义〉郑司农曰：“蕡烛，麻烛也。”　郑康成曰：“坟，大也。树于门外曰大烛，树于门内曰庭燎，皆所以照众为明。”　贾氏曰：“‘树于门外者，非人所执也。《燕礼》云：‘甸人执大烛于庭’。不言树者，彼诸侯礼，不树于地门内，在路寝之庭，故曰庭燎之百，由齐桓公始’。注云：‘公五十，侯、伯、子、男三十’。”其百者，天子礼，庭燎所作，以苇为中心，以布𦆑之，饴蜜灌之。若今蜡烛。百者。或百根一处。或百处设之。若人所执者。用荆燋为之。执烛抱燋。《曲礼》云。“烛不见跋”是也。

中春，“以木铎修《火禁》”于国中。

〈订义〉郑锷曰：“中春，大火之星见于辰，季春出火，司烜先修火禁，警以木铎，使无不闻，则除去故火，以待新火也。”　王昭禹曰：“为季春将出火，先事而戒也。”

郑康成曰：“火禁” ，谓用火之处及备风燥　。《易氏》。

曰：“司烜氏修火禁于国中而已。” 《宫正》修火禁，乃宫中之事，详于国，此所以为内外之辨。

军旅修《火禁》。

〈订义〉《郑锷》曰：“众之所聚，器甲资粮，胜败所系，则火禁不可不谨也。”

“邦若屋诛，则为明竁”焉。

〈订义〉郑锷曰：“司农谓‘夫三为屋，屋诛夷三族也。康成以为若其刑剭之剭，谓所杀于甸师氏者。余谓屋诛，合一家而尽诛之。邾娄定公所断之狱，杀其人、坏其室，洿其宫者，屋，诛也。人有罪大，无俾遗育，故举一屋而诛之。罪人夜葬，故为明竁，欲人知其罪也，如设梏加明刑之类’。”　《易氏》曰：“竁谓圹埋之地，楬其罪于竁上，而属”于《司烜氏》，以明为义故尔。